B. Bugár, podpredseda NR SR: (2004-10-27):
P. Biroš, poslanec: Vážené kolegyne, kolegovia, dovoľte, aby som predniesol pozmeňujúci návrh k návrhu zákona, ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov, máte to ako tlač 754. Za čl. I sa vkladá nový čl. II, ktorý znie: Zákon Národnej rady Slovenskej republiky č. 273/1994 Z. z. o zdravotnom poistení, financovaní zdravotného poistenia a zriadení Všeobecnej zdravotnej poisťovne a o zriaďovaní rezortných odvetvových, podnikových a občianskych zdravotných poisťovní v znení zákona č. 374/1994 Z. z., zákona č. 98/1995 Z. z., zákona č. 231/1995 Z. z., zákona č. 304/1995 Z. z., zákona č. 376/1996 Z. z., zákona č. 386/1996 Z. z., zákona č. 202/1997 Z. z., zákona č. 332/1997 Z. z., zákona č. 124/1998 Z. z., zákona č. 11/1999 Z. z., zákona č. 56/1999 Z. z., zákona č. 151/1999 Z. z., zákona č. 242/2000 Z. z., zákona č. 245/2000 Z. z., zákona č. 448/200 Z. z., zákona č. 233/2001 Z. z., zákona č. 505/2001 Z. z., zákona č. 553/2001 Z. z.,  zákona č. 118/2002 Z. z., zákona č. 291/2002 Z. z., zákona č. 457/2002 Z. z., zákona č. 534/2002 Z. z., zákona č. 671/2002 Z. z., zákona č. 138/2003 Z. z., zákona č. 442/2003 Z. z., zákona č. 578/2003 Z. z., zákona č. 345/2004 Z. z., zákona č. 365/2004 Z. z., zákona č. 396/2004 Z. z., zákona č. 437/2004 Z. z. a dopĺňa sa takto. Po prvé, za § 34 sa vkladajú paragrafy 34a a 34b, ktoré znejú: § 34a ods. 1, pohľadávka na úhrade za zdravotnú starostlivosť poskytnú zdravotníckym zariadeniam, ďalej len pohľadávka na úhrade, správe štátneho zdravotníckeho zariadenia voči zrušenej poisťovne okrem tej pohľadávky na úhradu, ktorá prešla do 1. decembra 2004 na Všeobecnú poisťovňu alebo inú poisťovňu, ktorá prevzala poistencov, možno aj bezodplatne postúpiť na právnickú osobu so stopercentnou majetkovou účasťou štátu určenú ministerstvom zdravotníctva po dohode s ministerstvom financií, ďalej len ako štátna spoločnosť. Ods. 2, pohľadávka na úhrade, ktorá prešla do majetku obce alebo vyššieho územného celku podľa osobitných predpisov v správe zdravotníckeho zariadenia obce alebo vyššieho územného celku voči zrušenej poisťovni, okrem tej pohľadávky na úhrade, ktorá prešla do 1. decembra 2004 na Všeobecnú poisťovňu alebo inú poisťovňu, ktorá prevzala poistencov možno aj bezodplatne postúpiť na štátnu spoločnosť. Ods. 3, záväzky na úhrade za poskytnutú zdravotnú starostlivosť zrušenej poisťovne voči zdravotníckemu zariadeniu podľa ods. 1 a 2 okrem tých záväzkov, ktoré prešli do 1. decembra 2004 na Všeobecnú poisťovňu alebo inú poisťovňu, ktorá prevzala poistencov prechádzajúcich k 1. decembru 2004 na štátnu spoločnosť. Ods. 4, ak sa postúpia pohľadávky podľa ods. 1 a 2 bezodplatne, zanikajú záväzky zdravotníckeho zariadenia podľa ods. 1 a 2 voči štátnej spoločnosti aj vo výške, ktoré presahujú vzájomné záväzky zaniknuté ich vzájomným započítaním. § 34b ods. 1, pohľadávku v správe štátneho zdravotníckeho zariadenia neuvedenú v § 34a ods. 1 možno postúpiť aj bezodplatne na štátnu spoločnosť so súhlasom ministerstva zdravotníctva a ministerstva financií. Ods. 2, pohľadávku zdravotníckeho zariadenia, ktorá prešla do majetku obcí alebo vyšších územných celkov podľa osobitných predpisov, ktorá vznikla do 31. 12. 2002, možno podstúpiť aj bezodplatne na štátnu spoločnosť. Ods. 3, ak sa postúpi pohľadávka podľa ods. 1 bezodplatne, zaniká záväzok štátneho zdravotníckeho zariadenia voči štátnej spoločnosti aj vo výške, ktorá presahuje vzájomné záväzky zaniknuté ich vzájomným započítaním. Ods. 4, ak sa postúpi pohľadávka podľa ods. 2 bezodplatne, zanikajú záväzky, ktoré malo v správe zdravotnícke zariadenia podľa ods. 2 do 31. decembra 2002 voči štátnej spoločnosti aj vo výške, ktorá presahuje vzájomné záväzky zaniknuté ich vzájomným započítaním. Poznámka pod čiarou k odkazu 17a, b znie. § 4 zákona 446/2001 Z. z. o majetku vyšších územných celkov v znení zákona č. 521/2003 Z. z., § 4a zákona Slovenskej národnej rady č. 138/1991 Zb. o majetku obcí v znení zákona č. 447/2001 Z. z. Odôvodnenie k bodu 1. V § 34a sa rieši situácia, pri zrušení zdravotnej poisťovne, keď pohľadávky štátnych zdravotníckych zariadení a zdravotníckych zariadení vyšších územných celkov a obcí možno postúpiť na právnickú osobu so stopercentnou majetkovou účasťou štátu určenú ministerstvom zdravotníctva po dohode s ministerstvom financií. V § 34b sa ustanovuje obdobný postup pre všetky ostatné zdravotné poisťovne. V tomto paragrafe sa legislatívne vylepšuje ods. 1. Po druhé, v § 47 sa dopĺňa ods. 4, ktorý znie: Cenné papiere nadobudnuté podľa osobitného predpisu môže Všeobecná poisťovňa previesť so súhlasom ministerstva zdravotníctva. Poznámka pod čiarou k odkazu 19a znie: Zákon č. 92/1991 Zb. o podmienkach prevodu majetku štátu na iné osoby v znení neskorších predpisov. Odôvodnenie k bodu 2. Všeobecná zdravotná poisťovňa nadobudla cenné papiere na základe zmluvy o bezodplatnom prevode akcií uzavretej s Fondom národného majetku Slovenskej republiky na základe rozhodnutia Ministerstva pre správu a privatizáciu národného majetku Slovenskej republiky o privatizácii Slovenských liečených kúpeľov. Všetky kúpeľné organizácie na Slovensku potrebujú rýchle investície do opravy a rekonštrukcie doterajších ubytovacích zariadení, do modernizácie prevádzok, ktoré sú zastarané, nevyhovujú dnešným požiadavkám a sú energeticky náročné. Predaj akcií Všeobecnou zdravotnou poisťovňou iným subjektom umožní čerpať finančné prostriedky zo štrukturálnych fondov, kde sa pre rok 2005 otvára samostatná kapitola na rozvoj kúpeľníctva. Po tretie, v § 56 sa dopĺňa ods. 16, ktorý znie: Na odplatu z postúpenia pohľadávky podľa § 25a ods. 1, ktorú zdravotná poisťovňa postúpila štátnej spoločnosti so súhlasom ministerstva zdravotníctva a ministerstva financií, sa nevzťahujú ustanovenia o prerozdelení poistného podľa tohto zákona. Odôvodnenie k bodu 3. Ustanovuje sa, že odplata z postúpenia pohľadávky sa nezahŕňa do prerozdeľovacieho procesu poistného s osobitým účtom. Ďakujem pekne, pán predsedajúci, skončil som.